CELEX: 32017R2247
Language: hu
Date: 2017-11-30 00:00:00
Title: A Bizottság (EU) 2017/2247 végrehajtási rendelete (2017. november 30.) egyes áruk Kombinált Nómenklatúra szerinti besorolásáról

8.12.2017   
               
               
                  HU
               
               
                  Az Európai Unió Hivatalos Lapja
               
               
                  L 324/11
               
            A BIZOTTSÁG (EU) 2017/2247 VÉGREHAJTÁSI RENDELETE
      (2017. november 30.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. november 30-án.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Körülbelül 190 × 80 × 4 cm méretű és körülbelül 11,5 kg tömegű árucikk (úgynevezett „melegítő matrac”). Párnázott, és fűtőelemet (vékony kelmeréteggel bevont rácsot) tartalmaz. A matrac alsó (a fűtőelem alatti) része 1 cm vastag habszivacs réteg. A felső külső oldala egy lapos és sima műkövekből álló réteggel felszerelt, amely turmalint tartalmaz. Az árucikk felülete merev és egyenetlen.
                     Az árucikkhez vezetékkel csatlakoztatott vezérlőegység, valamint elektromos csatlakozó tartozik. A vezérlőegységen van egy kijelző, amely a beállított hőmérsékletet mutatja, valamint különféle indikátorokat, továbbá egy gomb a kívánt hőmérséklet beállítására és egy gomb a ki- és bekapcsolásra.
                     Az emberi test különböző részeinek hőkezelésére szolgál. Feküdni vagy ülni lehet rajta. A hőmérsékletet 30–70 °C közötti tartományban lehet kiválasztani. A műkövek (felmelegítésük után) távoli infravörös sugarakat bocsátanak ki.
                     Lásd a képeket (*1).
                  
                  
                     8516 79 70 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8516 , a 8516 79  és a 8516 79 70  KN-kódok szövege határozza meg.
                     A 9019  vtsz. alá történő, masszírozó készülékként való besorolás kizárt, mivel a készülék nem súrlódással, vibrációval vagy más mechanikai mozgással működik; nem a test masszírozására szánták. A kövek laposak és simák, különleges tulajdonságuk, hogy felhalmozzák a hőt és mindenféle súrlódás nélkül bocsátják azt ki (lásd még a HR Magyarázat 9019  vámtarifaszámhoz tartozó magyarázatának (II) részét).
                     A 9404  vtsz. alá ágyfelszerelésként és hasonló lakberendezési cikként – matracként vagy ágybetétként – való besorolás szintén kizárt, mert az árucikk nem ágy tartozékaként szolgál. Az árucikk merev, és egyenetlen a felülete. Ezért a 85. árucsoporthoz tartozó Megjegyzések 1. a) pontja nem alkalmazható.
                     Az árucikk háztartásban alkalmazható hőterápiás készülék.
                     Ezért a 8516 79 70  KN-kód alá, más elektronikus készülékként kell besorolni.
                  
               
            
         
            (*1)  A képek csupán tájékoztató jellegűek.